**Roberts Džons Peidžs** (angļu: *Robert John Page*; dzimis 1974. gada 3. septembrī) ir velsiešu futbola treneris un bijušais futbolists, spēlējis aizsarga pozīcijā, bijis Velsas futbola izlases dalībnieks. Pašlaik ir Velsas izlases galvenā trenera pienākumu izpildītājs.

Futbolista karjera
------------------

Spēlētāja karjeru sācis Anglijas klubā *Watford*. 1998. gadā ar komandu uzvarēja Otrajā divīzijā, bet 1999. gadā palīdzēja uzvarēt *play-off* spēlēs par iekļūšanu Premjerlīgā. 1999.—2000. gada sezonā aizvadīja 36 spēles Premjerlīgā un tika atzīts par sezonas labāko *Watford* spēlētāju. No 2001. līdz 2004. gadam pārstāvēja *Sheffield United*. 2004.—2005. gada sezonu aizvadīja *Cardiff City*, bet karjeras turpinājumā spēlēja klubos *Coventry City* un *Huddersfield Town*. Karjeras noslēgumā spēlēja *League Two*, ceturtās pēc līmeņa līgas, klubā *Chesterfield*.

Velsas izlasē debitēja 1996. gada 14. decembrī 1998. gada FIFA Pasaules kausa kvalifikācijas spēlē pret Turciju. Kopā izlases rindās aizvadījis 41 spēli, vienā spēlē (2005. gada februārī pret Ungāriju) bijis izlases kapteinis.

Trenera karjera
---------------

2011. gadā sāka strādāt *Port Vale* kluba sistēmā kā jauniešu treneris. Vēlāk kļuva par kluba pirmās komandas trenera asistentu, bet 2014. gadā — par galveno treneri. 2016. gada maijā tika apstiprināts par *Northampton Town* galveno treneri, parakstot līgumu uz trīs gadiem, tomēr 2017. gada janvārī tika atbrīvots no amata, komandai atrodoties 16. vietā *League One*.

2017. gada martā tika iecelts par Velsas U-21 izlases galveno treneri. 2019. gada augustā kļuva par Velsas izlases trenera Raiena Gigsa asistentu. 2020. gada novembrī vadīja izlasi Nāciju līgas spēlēs, jo galvenais treneris Gigss tika aizturēts par uzbrukumu draudzenei. 2021. gada aprīlī tika apstiprināts par izlases galvenā trenera pienākumu izpildītāju 2020. gada Eiropas čempionāta finālturnīrā. Eiropas čempionātā viņa vadībā izlase aizkļuva līdz astotdaļfinālam. Vadīja izlasi arī 2022. gada FIFA Pasaules kausa kvalifikācijas turnīrā. Pēc ieņemtās 2. vietas grupā kvalificējās izslēgšanas spēlēm, kur uzvarēja finālā Ukrainu un kvalificējās Pasaules kausa finālturnīram.

Atsauces
--------

1. ↑  «Rob Page in profile». *faw.cymru* (angļu). Skatīts: 2021. gada 29. maijā.
2. ↑  «Robert Page, international footballer». *eu-football.info* (angļu). Skatīts: 2021. gada 29. maijā.
3. ↑  «Velsas galveno treneri Gigsu aiztur par uzbrukumu draudzenei; izlaidīs UEFA Nāciju līgas spēles». *sportacentrs.com*. 2020. gada 3. novembrī. Skatīts: 2021. gada 29. maijā.
4. ↑  «Robert Page to take charge of Wales at Euro 2020 after Ryan Giggs charged with assault». *bbc.co.uk* (angļu). 2021. gada 23. aprīlī. Skatīts: 2021. gada 29. maijā.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Robs Peidžs***.
* *WorldFootball* profils (angliski)
* *Soccerbase* spēlētāja profils (angliski)
* *National-Football-Teams* profils (angliski)
* *Transfermarkt* spēlētāja profils (angliski)
* *Transfermarkt* trenera profils (angliski)
* *Eu-football.info* profils (angliski)

|  |  |  |  |
| --- | --- | --- | --- |
| 

| * s
* d
* l
Velsas futbola izlase — FIFA Pasaules kauss 2022 |
| --- |
|  |
| 
* 1 Henesijs
* 2 Ganters
* 3 Viljamss
* 4 Deiviss
* 5 Mefams
* 6 Rodons
* 7 Allens
* 8 Vilsons
* 9 Džonsons
* 10 Remzijs
* 11 Beils (K)
* 12 Vords
* 13 Mūrs
* 14 Robertss
* 15 Ampadu
* 16 Morels
* 17 Lokjers
* 18 Viljamss
* 19 Heriss
* 20 Džeimss
* 21 Deiviss
* 22 Tomass
* 23 Levits
* 24 Kabango
* 25 Kolvils
* 26 Smits
* Galvenais treneris Valsts karogs: Velsa Robs Peidžs

 |

 |